Nnan-as :«Acu i k-yuɣen?» nnan-as .Yenna-asen :«Acu iyi-yuɣen ? ha-t-an lberj-nni iruḥ, tzemrem ad iyi-id-terrem lxir -iw ?». Neṭṭqen-d yitbiren-nni , zran winna id-yusan, nnanas : « D aɛeṭṭar, i d-yusan». Aqejjun-nni , amcic-nni, sfehmen-as-d belli tdegger-itt-id di ṭṭaq. Yenna-as:«Ihi ad truḥem?». Yenna-as:«Yezger lebḥer». Aqejjun yessen ad iɛum lbḥer, nnan-as : «Ad nruḥ». Itbiren-nni nnan-as :« Anda i yella ad t- naf, nessen lberj-nni, zedɣen-t, ad nḥewwes anda i yella, ad nruḥ ad d-nuɣal». Ad awin aqejjun-nni, ad rnun amcic . Uwḍen , uɣalen-d . Nnan-as :«Nufa-d axxam-nni, nufa-t-id». Yenna-asen uqejjun-nni:«Nekk zemreɣ ad ɛummeɣ». Amcic-nni yenna-as :«Ad iyi-tbibbeḍ». D amcic, ad yezger!